Այս համատեքստում Ալեքսանդր Մարկարովից հետաքրքվեցինք նաև՝ արդյոք Րաֆֆի Հովհաննիսյանին կհաջողվի՞ նորից համագործակցել նախկին ՊՆ Սեյրան Օհանյանի հետ: Քաղաքագետը կարծիք հայտնեց, որ գուցե այս անգամ Սեյրան Օհանյանը չցանկանա համագործակցել պարոն Հովհաննիսյանի հետ՝ հաշվի առնելով ընտրություններից առաջ նրանց անհաջող համագործակցությունն ու դրա հետ կապված անհաջող հետևանքները. «Իսկ Սեյրան Օհանյանը պատրա՞ստ է նորից խաղալ Րաֆֆի Հովհաննիսյանի հետ: Փորձը ցույց տվեց, որ նրանց համագործակցությունն այդքան էլ մեծ վստահություն չառաջացրեց, չարդարացան նրանց եռամիասնության հետ կապվող հույսերը, հետևաբար, խիստ կասկածում եմ, որ Սեյրան Օհանյանը նորից կմտնի այս խաղի մեջ»: